Document ID: 31989R3744

*****
ΚΑΝΟΝΙΣΜΟΣ (ΕΟΚ) αριθ. 3744/89 ΤΗΣ ΕΠΙΤΡΟΠΗΣ
της 13ης Δεκεμβρίου 1989
για τροποποίηση του κανονισμού (ΕΟΚ) αριθ. 3418/88 για τον καθορισμό των τιμών αναγωγής ελεύθερο στα σύνορα που εφαρμόζεται κατά την εισαγωγή ορισμένων αμπελοοινικών προϊόντων από την 1η Σεπτεμβρίου 1988
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1236/89 (2), και ιδίως το άρθρο 54 παράγραφος 8,
Εκτιμώντας:
ότι, σε εφαρμογή των συμφωνιών συνεργασίας που έχει συνάψει η Κοινότητα με ορισμένες τρίτες χώρες της μεσογειακής λεκάνης, έχουν καθοριστεί μειωμένες τιμές αναγωγής ελεύθερο στα σύνορα από τον κανονισμό (ΕΟΚ) αριθ. 3418/88 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 4012/88 (4) για οίνους που κατάγονται από τις χώρες αυτές και παρουσιάζονται σε δοχεία περιεκτικότητας που δεν υπερβαίνει τα δύο λίτρα, εντός του ορίου των ετησίων ποσοστώσεων· ότι οι διατάξεις των εν λόγω συμφωνιών προβλέπουν μια νέα μείωση των τιμών από την 1η Ιανουαρίου 1990 για την Αλγερία, την Κύπρο, το Μαρόκο, την Τυνησία και τη Γιουγκοσλαβία και, συνεπώς, επιβάλλεται να καθοριστούν στο αντίστοιχο επίπεδο οι εν λόγω τιμές αναγωγής ελεύθερο στα σύνορα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3418/88 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1989.

Labels: 2
17